**ANEXĂ HOTĂRÂREA CONSILIULUI LOCAL AL MUNICIPIULUI CRAIOVA NR.13/2024**

Modificări ale anexei nr.3 la Hotărârea Consiliului Local al Municipiului Craiova nr.653/2023, privind reorganizarea Teatrului pentru Copii şi Tineret „Colibri” Craiova, instiuţie publică de cultură de subordonare locală, cu personalitate juridică, ca urmare a comasării prin absorbţia Ansamblului Folcloric „Maria Tănase” Craiova şi Casei de Cultură „Traian Demetrescu” Craiovaîn sensul completării art.4 şi modificării art. 17 alin3

1) La art 4 se va intoduce un nou alineat, respectiv alin (7) ce va avea următorul conţinut:

 (7) „Teatrul pentru Copii și Tineret „Colibri“ Craiova poate desfășura activități de tipul evenimentelor culturale cu rol educativ şi/sau de divertisment: festivaluri, concursuri, târguri, seminarii şi altele asemenea,susţinerii expoziţiilor temporare sau permanente, elaborării de monografii, susţinerii editării de cărţi şi publicaţii de interes local, cu caracter cultural sau tehnico-ştiinţific, promovării turismului cultural de interes local, conservării, cercetării şi punerii în valoare a meşteşugurilor, obiceiurilor şi tradiţiilor, în baza O.U.G. nr.118/2006 privind înfiinţarea, organizarea şi desfăşurarea activităţii aşezămintelor culturale, cu modificările și completăruile ulterioare, prin structura de specialitate, respectiv Compartimentul Casa de Cultură „Traian Demetrescu.”

 2) Art. 17 alin 3 se modifică şi va avea următorul conţinut:

„(3) Compartimentul Casa de Cultură „Traian Demetrescu” desfăşoară, pe lângă activităţiile specifice prevăzute de O.G. 21/2007 privind instituţiile şi companiile de spectacole sau concerte şi activităţi de tipul celor prevăzute de O.U.G. nr.118/2006 privind înfiinţarea, organizarea şi desfăşurarea activităţii aşezămintelor culturale, cu modificările și completăruile ulterioare, respectiv:

a) oferirea de produse şi servicii culturale diverse pentru satisfacerea nevoilor culturale comunitare, în scopul creşterii gradului de acces şi de participare a cetăţenilor la viaţa culturală; ;

b) susţinerii expoziţiilor temporare sau permanente, elaborării de monografii, susţinerii editării de cărţi şi publicaţii de interes local, cu caracter cultural sau tehnico-ştiinţific;

c) promovării turismului cultural de interes local;

   d) conservării, cercetării şi punerii în valoare a meşteşugurilor, obiceiurilor şi tradiţiilor;

    e) organizării de cursuri de educaţie civică, de educaţie permanentă şi formare profesională continuă;

 f) organizării de rezidenţe artistice.”

**PREŞEDINTE DE ŞEDINŢĂ,**

**Lucian Costin DINDIRICĂ**